
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea modificării şi completării art 1 alin (2) pct. 7. şi anexei nr.1 la H C L al Municipiului Focşani nr.269/2009 privind stabilirea nivelurilor pentru valorile impozabile, impozitelor şi taxelor locale  si alte taxe asimilate acestora,  precum si amenzilor aplicabile in anul fiscal 2010, la nivelul Municipiului Focsani

                 Consiliul Local al Municipiului Focşani, judeţul Vrancea, întrunit în şedinţa ordinară. 

· analizând proiectul de hotărâre iniţiat de Primarul Municipiului Focşani, prin care se
propune aprobarea modificării şi completării art.1 alin (2) pct.7. şi anexei nr.1 la H C L al Municipiului Focşani nr.269/2009 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora,  precum şi amenzilor aplicabile în anul fiscal 2010, la nivelul Municipiului Focsani, raportul Direcţiei economice înregistrat la nr. 32707/15.07.2010; 

· vazând avizul favorabil al Comisiei pentru buget, finanţe, investiţii, liberă initiaţivă, 

economic şi servicii publice ;

· în conformitate cu prevederile OUG nr. 59 din 30 iunie 2010 pentru modificarea Legii 
nr. 571/2003 privind Codul fiscal;
· având în vedere adresa nr. 935/08.07.2010 transmisă de Administraţia Pietelor Focşani;
· în baza art. 36 alin (1) , alin.  (2),  lit. „b” şi alin (4) lit „c”, precum  şi  în temeiul art. 45 
alin. (2) lit „c” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

              Art. 1 Se aprobă modificarea art.1 alin (2) pct. 7. la H C L al Municipiului Focşani nr.269/2009 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora,  precum şi amenzilor aplicabile în anul fiscal 2010, la nivelul Municipiului Focsani, care va avea următorul cuprins :

                       „7. Persoanele fizice care au în proprietate două sau mai multe clădiri datorează un impozit pe clădiri, majorat după cum urmează:

    a) cu 65% pentru prima clădire în afara celei de la adresa de domiciliu;

    b) cu 150% pentru a doua clădire în afara celei de la adresa de domiciliu;

    c) cu 300% pentru a treia clădire şi următoarele în afara celei de la adresa de domiciliu.

                          Nu intră sub incidenţa acestei majorări persoanele fizice care deţin în proprietate clădiri dobândite prin succesiune legală.

                         În cazul deţinerii a două sau mai multe clădiri în afara celei de la adresa de domiciliu, impozitul majorat se determină în funcţie de ordinea în care proprietăţile au fost dobândite, aşa cum rezultă din documentele ce atestă calitatea de proprietar.”

              Art. 2 Se aprobă modificarea şi completarea anexei nr.1 la H C L al Municipiului Focşani nr.269/2009 privind stabilirea nivelurilor pentru valorile impozabile, impozitelor şi taxelor locale şi alte taxe asimilate acestora,  precum şi amenzilor aplicabile în anul fiscal 2010, la nivelul Municipiului Focsani, după cum urmează:

· La Capitolul IV  - Impozitul pe mijloacele de transport, nivelurile aplicabile pentru anul 2010 aferente mijloacelor de transport cu tracţiune mecanică se modifică cu suma corespunzătoare din tabelul următor:

 ______________________________________________________________________________

 Nr. |    Mijloace de transport cu tracţiune mecanică   | lei/200 cm^3 sau     |

|crt.|                                                  | fracţiune din aceasta|

|____|__________________________________________________|______________________|

|  1.| Motorete, scutere, motociclete şi autoturisme cu |          8           |

|    | capacitatea cilindrică de până la 1.600 cm^3     |                      |

|    | inclusiv                                         |                      |

|____|__________________________________________________|______________________|

|  2.| Autoturisme cu capacitatea cilindrică între      |         18           |

|    | 1.601 cm^3 şi 2.000 cm^3 inclusiv                |                      |

|____|__________________________________________________|______________________|

|  3.| Autoturisme cu capacitatea cilindrică între      |         72           |

|    | 2.001 cm^3 şi 2.600 cm^3 inclusiv                |                      |

|____|__________________________________________________|______________________|

|  4.| Autoturisme cu capacitatea cilindrică între      |        144           |

|    | 2.601 cm^3 şi 3.000 cm^3 inclusiv                |                      |

|____|__________________________________________________|______________________|

|  5.| Autoturisme cu capacitatea cilindrică de peste   |        290           |

|    | 3.001 cm^3                                       |                      |

|____|__________________________________________________|______________________|

|  6.| Autobuze, autocare, microbuze                    |         24           |

|____|__________________________________________________|______________________|

|  7.| Alte vehicule cu tracţiune mecanică cu masa      |         30           |

|    | totală maximă autorizată de până la 12 tone      |                      |

|    | inclusiv                                         |                      |

|____|__________________________________________________|______________________|

|  8.| Tractoare înmatriculate                          |         18"          |

|____|__________________________________________________|______________________|
· La Capitolul X  - Alte taxe locale – Taxa pentru utilizarea temporară a locurilor publice –Taxe stabilite de Administraţia Pietelor – după taxă utilizarea temporară a domeniului public ocupat de vitrine ferigorifice în spaţiu amenajat pentru vanzarea produselor lactate, în funcţie de suprafaţă se introduce o nouă taxă:
· taxă utilizarea temporară a domeniului public ocupat de vitrine ferigorifice care sunt proprietate a comercianţilor, pentru vanzarea produselor lactate, în funcţie de suprafaţă – 6 lei/mp/zi
              Art. 3 Prevederile prezentei hotărâri, conform precizărilor din OUG nr. 59 din 30 iunie 2010 se aplica începand cu 01.07.2010, cu excepţia taxei de utilizare temporară a domeniului public ocupat de vitrine ferigorifice care sunt proprietate a comercianţilor, care se aplică începând cu 01.08.2010.                              

              Art. 4  Prezenta hotarare va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul impozite şi taxe locale şi Adminsitraţia Pieţelor Focşani.

               PREŞEDINTE DE ŞEDINŢĂ, 

                                                                                    CONTRASEMNEAZĂ:
            Boboc Rodica Tudoriţa                              SECRETARUL MUNICIPIULUI  

                                                                                  FOCŞANI

            Eduard Marian Corhană

Municipiul Focşani, 27 iulie 2010                                                      

